nibzard/narodne-novine-full-text-markdown huggingface dataset:
## Rješenje Hrvatske agencije za poštu i elektroničke komunikacije, klasa: 344-01/10-01/527, urbroj: 376-05-11-23 DB/ZP od 28. ožujka 2011.

### NN 42/2011 (13.4.2011.), Rješenje Hrvatske agencije za poštu i elektroničke komunikacije, klasa: 344-01/10-01/527, urbroj: 376-05-11-23 DB/ZP od 28. ožujka 2011.

HRVATSKA AGENCIJA ZA POŠTU I ELEKTRONIČKE KOMUNIKACIJE

1001

Hrvatska agencija za poštu i elektroničke komunikacije (u daljnjem tekstu: HAKOM) na temelju članka 140. Zakona o općem upravnom postupku (»Narodne novine« br. 47/09) donosi

RJEŠENJE

I. Odgađa se izvršenje Odluke Hrvatske Agencije za poštu i elektroničke komunikacije od 28. prosinca 2010. godine (klasa: 344-01/10-01/527, urbroj: 376-05-10-10) do 31. 5. 2011. godine.

II. Rješenje o odgodi Odluke objavit će se u »Narodnim novinama« i na internetskim stranicama HAKOM-a.

Obrazloženje

Hrvatska agencija za poštu i elektroničke komunikacije (dalje u tekstu HAKOM) je na temelju članka 12. st. 1. t. 26. u vezi s člankom 45. st. 1. Zakona o elektroničkim komunikacijama »Narodne novine« br. 73/08, dana 28. prosinca 2010. godine donijela Odluku (klasa: 344-01/10-01/527, urbroj: 376-05-10-10) kojom se određuju iznosi mjesečnih troškova odlaznih poziva za pretplatnike javnih komunikacijskih usluga.

Operatori: VIPnet d.o.o., Hrvatski Telekom d.d., Iskon Internet d.d. i TELE2 d.o.o. podnijeli su zahtjev za odgodom Odluke o određivanju iznosa mjesečnih troškova odlaznih poziva za pretplatnike javnih komunikacijskih usluga.

Članak 140. st. 1. ZUP-a propisuje da stranka može podnijeti prijedlog za odgodom izvršenja radi izbjegavanja nastanka teško popravljive štete.

Predlagatelji odgode izvršenja Odluke u svojim zahtjevima navode da izvršenje Odluke nije moguće u roku koji je odredio HAKOM, tj. u roku od 60 dana od objave u »Narodnim novinama« te predlažu odgodu izvršenja iste.

HAKOM je uvažio zahtjeve za odgodom predmetne odluke do 31. 5. 2011. godine, smatrajući da su podnositelji zahtjeva za odgodom Odluke učinili vjerojatnim mogućnost nastanka štete koja bi proizašla zbog nemogućnosti operatora za implementacijom predmetne odluke u zadanom roku.

Slijedom navedenog HAKOM je donio rješenje kojim se odgađa primjena Odluke do 31. 5. 2011. godine s tim da se rješenje o odgodi odnosi prema svim operatorima (operatori koji nisu podnijeli prijedlog za odgodom Odluke) u cilju jednakog postupanja HAKOM-a prema svim operatorima.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor pred Upravnim sudom Republike Hrvatske u roku od 30 dana od dana primitka.

Klasa: 344-01/10-01/527

Urbroj: 376-05-11-23 DB/ZP

Zagreb, 28. ožujka 2011.

Ravnatelj
dr. sc. Dražen Lučić, v. r.

Rješenje, NN 42/2011-1001
## Rješenje kojim se Borisu Galiću daje odobrenje za obavljanje funkcije člana Uprave društva Allianz Zagreb d.d. Zagreb

### NN 42/2011 (13.4.2011.), Rješenje kojim se Borisu Galiću daje odobrenje za obavljanje funkcije člana Uprave društva Allianz Zagreb d.d. Zagreb

HRVATSKA AGENCIJA ZA NADZOR FINANCIJSKIH USLUGA

1007

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora Allianz Zagreb d.d. Zagreb, Selska cesta 136 – 138, za izdavanje odobrenja Borisu Galiću iz Zagreba, Lašćinska cesta 109, za obavljanje funkcije člana Uprave, na sjednici održanoj 7. travnja 2011. godine donijela je

RJEŠENJE

I. Borisu Galiću iz Zagreba, Lašćinska cesta 109, rođenom 18. prosinca 1969. godine u Koprivnici, daje se odobrenje za obavljanje funkcije člana Uprave društva Allianz Zagreb d.d. Zagreb, Selska cesta 136 – 138.

II. Izreka ovog rješenja objavit će se u »Narodnim novinama«.

Klasa: UP/I -453-02/11-30/3

Urbroj: 326-112-11-7

Zagreb, 7. travnja 2011.

Predsjednik Uprave
Ante Samodol, v. r.

Rješenje, NN 42/2011-1007
## Rješenje kojim se Kristijanu Buku daje odobrenje za obavljanje funkcije člana Uprave Allianz Zagreb d.d. Zagreb

### NN 42/2011 (13.4.2011.), Rješenje kojim se Kristijanu Buku daje odobrenje za obavljanje funkcije člana Uprave Allianz Zagreb d.d. Zagreb

HRVATSKA AGENCIJA ZA NADZOR FINANCIJSKIH USLUGA

1008

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora Allianz Zagreb d.d. Zagreb, Selska cesta 136 – 138, za izdavanje odobrenja Kristijanu Buku iz Zagreba, Braće Domany 6, za obavljanje funkcije člana Uprave, na sjednici održanoj 7. travnja 2011. godine donijela je

RJEŠENJE

I. Kristijanu Buku iz Zagreba, Braće Domany 6, rođenom 9. rujna 1972. godine u Rijeci, daje se odobrenje za obavljanje funkcije člana Uprave Allianz Zagreb d.d. Zagreb, Selska cesta 136 – 138.

II. Izreka ovog rješenja objavit će se u »Narodnim novinama«.

Klasa: UP/I-453-02/11-30/4

Urbroj: 326-112-11-7

Zagreb, 7. travnja 2011.

Predsjednik Uprave
Ante Samodol, v. r.

Rješenje, NN 42/2011-1008
## Rješenje kojim se Slavenu Dobriću daje odobrenje za obavljanje funkcije člana Uprave društva Allianz Zagreb d.d. Zagreb

### NN 42/2011 (13.4.2011.), Rješenje kojim se Slavenu Dobriću daje odobrenje za obavljanje funkcije člana Uprave društva Allianz Zagreb d.d. Zagreb

HRVATSKA AGENCIJA ZA NADZOR FINANCIJSKIH USLUGA

1009

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora Allianz Zagreb d.d. Zagreb, Selska cesta 136 – 138, za izdavanje odobrenja Slavenu Dobriću iz Zagreba, Novska 26 za obavljanje funkcije člana Uprave, na sjednici održanoj 7. travnja 2011. godine donijela je

RJEŠENJE

I. Slavenu Dobriću iz Zagreba, Novska 26, rođenom 29. ožujka 1971. godine u Zagrebu, daje se odobrenje za obavljanje funkcije člana Uprave društva Allianz Zagreb d.d. Zagreb, Selska cesta 136 – 138.

II. Izreka ovog rješenja objavit će se u »Narodnim novinama«.

Klasa: UP/I -453-02/11-30/5

Urbroj: 326-112-11-7

Zagreb, 7. travnja 2011.

Predsjednik Uprave
Ante Samodol, v. r.

Rješenje, NN 42/2011-1009
## Rješenje kojim se daje odobrenje Igoru Pavloviću za obavljanje funkcije člana Uprave društva za upravljanje investicijskim fondovima PBZ Invest d.o.o. iz Zagreba

### NN 42/2011 (13.4.2011.), Rješenje kojim se daje odobrenje Igoru Pavloviću za obavljanje funkcije člana Uprave društva za upravljanje investicijskim fondovima PBZ Invest d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

1010

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 27. Zakona o investicijskim fondovima (»Narodne novine« broj 150/05) i članka 2. stavak 1. Pravilnika o uvjetima za obavljanje poslova članova Uprave društva za upravljanje investicijskim fondovima (»Narodne novine« broj 29/06 i 130/08), a povodom zahtjeva društva za upravljanje investicijskim fondovima PBZ Invest d.o.o. iz Zagreba, Ilica 5, u postupku izdavanja odobrenja Igoru Pavloviću iz Zagreba, Gajnice 35, za obavljanje funkcije člana Uprave društva za upravljanje investicijskim fondovima PBZ Invest d.o.o. iz Zagreba, Ilica 5, Hrvatska agencija za nadzor financijskih usluga 7. travnja 2011. godine donosi

RJEŠENJE

1. Daje se odobrenje Igoru Pavloviću iz Zagreba, Gajnice 35, za obavljanje funkcije člana Uprave društva za upravljanje investicijskim fondovima PBZ Invest d.o.o. iz Zagreba, Ilica 5.

2. Izreka ovog rješenja objavit će se u »Narodnim novinama«.

Klasa: UP/I-451-04/11-05/4

Urbroj: 326-113-11-5

Zagreb, 7. travnja 2011.

Predsjednik Uprave
Ante Samodol, v. r.

Rješenje, NN 42/2011-1010
## Rješenje kojim se Damiru Bićaniću daje odobrenje za imenovanje članom Uprave društva Jadran jahte d.o.o., Zagreb

### NN 42/2011 (13.4.2011.), Rješenje kojim se Damiru Bićaniću daje odobrenje za imenovanje članom Uprave društva Jadran jahte d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1012

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 21. stavka 6. Zakona o leasingu (»Narodne novine« br: 135/06), odlučujući povodom zahtjeva Nadzornog odbora društva Jadran jahte d.o.o., Zagreb, Slavonska avenija 6/a, MBS: 080516723, OIB: 03153152979, za izdavanje odobrenja za imenovanje člana Uprave, Uprava Hrvatske agencije za nadzor financijskih usluga na sjednici održanoj 7. travnja 2011., donijela je

RJEŠENJE

I. Damiru Bićaniću, rođenom 17. studenoga 1976. u Zagrebu, s prebivalištem u Zagrebu, Bužanova 12B, daje se odobrenje za imenovanje članom Uprave društva Jadran jahte d.o.o., Zagreb, Slavonska avenija 6/a, MBS: 080516723, OIB: 03153152979 za mandat u trajanju od 3 godine.

II. Izreka ovog Rješenja objavit će se u »Narodnim novinama«.

Klasa: UP/I-451-01/11-02/01

Urbroj: 326-114-11-8

Zagreb, 7. travnja 2011.

Predsjednik Uprave
Ante Samodol, v. r.

Rješenje, NN 42/2011-1012
## Odluka o obliku, sadržaju i rokovima izvještavanja

### NN 42/2011 (13.4.2011.), Odluka o obliku, sadržaju i rokovima izvještavanja

HRVATSKA AGENCIJA ZA NADZOR FINANCIJSKIH USLUGA

1015

Na temelju odredbe članka 9. stavka 2. Statuta Hrvatske agencije za nadzor financijskih usluga (»Narodne novine« br. 31/06), a sukladno članku 21. stavku 2. Pravilnika o načinu plaćanja doprinosa za obvezno mirovinsko osiguranje na temelju individualne kapitalizirane štednje (»Narodne novine« br. 1/05) Hrvatska agencija za nadzor financijskih usluga na sjednici održanoj 7. travnja 2011. godine donosi

ODLUKU

O OBLIKU, SADRŽAJU I ROKOVIMA IZVJEŠTAVANJA

Članak 1.

Središnji registar osiguranika (dalje: REGOS) dužan je tijekom kalendarske godine izvještavati Hrvatsku agenciju za nadzor financijskih usluga (dalje: Agencija) o rezultatima obrade podataka o obračunatom i uplaćenom doprinosu za obvezno mirovinsko osiguranje na temelju individualne kapitalizirane štednje.

Članak 2.

Podaci iz članka 1. ove Odluke osnova su sadržaja izvještajnih tablica s definiranim statističkim obilježjima. Definirane izvještajne tablice sastavni su dio ove Odluke, a Agenciji će biti dostupne u sklopu računalnog sustava REGOS-a.

REGOS će izvještajne tablice učiniti dostupnima u elektroničkom obliku s mogućnošću prijenosa na magnetni i papirnati medij.

Članak 3.

Rok izvještavanja o podacima iz članka 1. ove Odluke je peti (5) i/ili petnaesti (15) dan tekućeg mjeseca za izvještajno razdoblje, osim za izvještaje za koje je izričito određen drugačiji rok.

Članak 4.

Ova Odluka stupa na snagu osmog dana od dana objave u »Narodnim novinama«.

Stupanjem na snagu ove Odluke prestaje važiti Odluka o sadržaju, obliku i rokovima izvještavanja od 11. travnja 2005. godine.

Klasa: 011-02/11-04/8

Urbroj: 326-01-11-1

Zagreb, 7. travnja 2011.

Predsjednik Uprave
Ante Samodol, v. r.

Odluka, NN 42/2011-1015
## Odluka o prirezu poreza na dohodak na području Grada Slatine

### NN 42/2011 (13.4.2011.), Odluka o prirezu poreza na dohodak na području Grada Slatine

GRAD SLATINA

1016

Na temelju članka 29., 30., i 30a. Zakona o financiranju jedinica lokalne i područne (regionalne) samouprave (»Narodne novine« broj 117/93, 33/00, 73/00, 59/01, 107/01, 117/01, 150/02, 147/03, 132/06 i 73/08), i članka 16. Statuta Grada Slatine (Službeni glasnik Grada Slatine broj 5/09 i 5/10), Gradsko vijeće Grada Slatine na 12. sjednici održanoj 29. ožujka 2011. godine, donijelo je

ODLUKU

O PRIREZU POREZU NA DOHODAK NA PODRUČJU GRADA SLATINE

Članak 1.

Ovom Odlukom uvodi se prirez porezu na dohodak na području Grada Slatine, utvrđuje visina stope prireza porezu na dohodak te način obračuna i plaćanja.

Članak 2.

Prirez porezu na dohodak plaća se po stopi od 6%.

Članak 3.

Osnovica prireza porezu na dohodak je porez na dohodak utvrđen Zakonom o porezu na dohodak, a kojeg je ostvario obveznik poreza na dohodak čije je prebivalište ili uobičajeno boravište na području Grada Slatine.

Članak 4.

Prirez porezu na dohodak plaćaju fizičke i pravne osobe utvrđene Zakonom o porezu na dohodak.

Članak 5.

Prirez porezu na dohodak prihod je Proračuna Grada Slatine, i uplaćuje se na prolazni račun poreza i prireza na dohodak broj: 1001005-1739512003.

Članak 6.

Poslove u svezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 7.

Ova Odluka stupa na snagu osmog dana od objave u »Narodnim novinama«, a primjenjuje se od 1. svibnja 2011. godine.

Ova Odluka objavit će se i u Službenom glasniku Grada Slatine.

Klasa: 410-01/11-01/05
Urbroj: 2189/02-01-11-1
Slatina, 29. ožujka 2011.

Predsjednik
Gradskog vijeća
Robertino Repić, dipl. inž., v. r.

Odluka, NN 42/2011-1016
## Ispravak Zaključka o utvrđivanju obrasca izvješća o imovinskom stanju dužnosnika (imovinska kartica)

### NN 42/2011 (13.4.2011.), Ispravak Zaključka o utvrđivanju obrasca izvješća o imovinskom stanju dužnosnika (imovinska kartica)

POVJERENSTVO ZA ODLUČIVANJE O SUKOBU INTERESA

1019

Nakon izvršene usporedbe s izvornim tekstom utvrđena je pogreška u sadržaju obrasca izvješća o imovinskom stanju dužnosnika (imovinska kartica), koji je utvrđen Zaključkom Povjerenstva za odlučivanje o sukobu interesa urbroj: 711-I-83-01-R/11 od 30. ožujka 2011. i objavljen u »Narodnim novinama« broj 40/2011 od 6. travnja 2011., te se daje sljedeći

ISPRAVAK

SADRŽAJA OBRASCA IZVJEŠĆA O IMOVINSKOM STANJU DUŽNOSNIKA (IMOVINSKA KARTICA)

Na stranici broj 6 u glavi pod nazivom V. IZJAVA, u zadnjoj rečenici riječ: »stavku« zamjenjuje se riječju: »članku«.

Urbroj: 711-I-102-01-R/11

Zagreb, 11. travnja 2011.

Predsjednik Povjerenstva
Mate Kačan, dipl. iur., v. r.

Ostalo, NN 42/2011-1019
## Ispravak Metodologije o pružanju usluga uravnoteženja električne energije u elektroenergetskom sustavu

### NN 42/2011 (13.4.2011.), Ispravak Metodologije o pružanju usluga uravnoteženja električne energije u elektroenergetskom sustavu

NARODNE NOVINE

1020

Nakon uspoređivanja s izvornim tekstom Metodologije o pružanju usluga uravnoteženja električne energije u elektroenergetskom sustavu, koja je objavljena u »Narodnim novinama« br. 37/11, utvrđena je tiskarska pogreška te se daje

ISPRAVAK

METODOLOGIJE O PRUŽANJU USLUGA URAVNOTEŽENJA ELEKTRIČNE ENERGIJE U ELEKTROENERGETSKOM SUSTAVU

U članku 8. stavku 1. oznaka »![](dodatni/414723.jpg)« zamjenjuje se ispravnom »![](dodatni/414724.jpg)«.

Urbroj: 50501-11-461

Zagreb, 11. travnja 2011.

Glavna urednica
Zdenka Pogarčić, v. r.

Ostalo, NN 42/2011-1020
## Zaključak Vlade Republike Hrvatske klasa: 004-04/11-04/02, urbroj 5030109-11-1 od 8. travnja 2011.

### NN 43/2011 (15.4.2011.), Zaključak Vlade Republike Hrvatske klasa: 004-04/11-04/02, urbroj 5030109-11-1 od 8. travnja 2011.

VLADA REPUBLIKE HRVATSKE

1021

Na temelju članka 30. stavka 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 8. travnja 2011. godine donijela

ZAKLJUČAK

1. Vlada Republike Hrvatske ističe osobitu važnost istraživanja i procesuiranja ratnih zločina bez obzira na nacionalnu pripadnost počinitelja i žrtava, te stoga potiče, podupire i pomaže aktivnosti svih državnih tijela koja imaju ovlasti postupati na tom području.

2. Podupire se Strategija za istraživanje i procesuiranje ratnih zločina počinjenih u razdoblju od 1991. do 1995. (u daljnjem tekstu: Strategija), koju je donijelo Ministarstvo pravosuđa u suradnji s Ministarstvom unutarnjih poslova i uz potporu Državnog odvjetništva Republike Hrvatske, 11. veljače 2011. godine, te se od tijela zaduženih za njezinu provedbu traži da bez odgađanja poduzmu sve potrebne mjere, s ciljem njezine pune provedbe, kako bi se riješili neprocesuirani ratni zločini i priveli pravdi svi počinitelji i naredbodavci tih zločina.

3. Prihvaća se Izvješće o provedbi Strategije za istraživanje i procesuiranje ratnih zločina počinjenih u razdoblju od 1991. do 1995., prvo zajedničko izvješće Ministarstva pravosuđa i Ministarstva unutarnjih poslova, načinjeno uz potporu Državnog odvjetništva Republike Hrvatske, o dosadašnjoj provedbi Strategije, koje je podneseno Vladi Republike Hrvatske 7. travnja 2011. godine.

4. Podupire se žurno osnivanje specijaliziranih odjela na županijskim sudovima i županijskim državnim odvjetništvima u Zagrebu, Splitu, Rijeci i Osijeku, za rad na predmetima ratnih zločina, te se zadužuje Ministarstvo pravosuđa da do 15. travnja 2011. godine pripremi izmjene zakonodavstva, kako bi se osiguralo sustavno korištenje specijaliziranih sudova, uključujući i radi ponovnog odlučivanja u slučajevima koje je Vrhovni sud Republike Hrvatske vratio na ponovni postupak.

5. Zadužuje se Ministarstvo pravosuđa da do 15. travnja 2011. godine pripremi izmjene zakonodavstva, kako bi se u sudskim postupcima za ratne zločine u Republici Hrvatskoj omogućilo korištenje dokaza prikupljenih od strane tijela Međunarodnog kaznenog suda, a u kojima će hrvatski sudovi činjenice ocjenjivati prema Zakonu o kaznenom postupku.

6. Prepoznavajući važnost regionalne suradnje za učinkovito procesuiranje ratnih zločina, Vlada Republike Hrvatske će nastaviti sa suradnjom država u regiji, posebno onom na području pravosuđa i unutarnjih poslova. U tom smislu, Vlada Republike Hrvatske ohrabruje sve aktivnosti nadležnih tijela na jačanju regionalne suradnje u otkrivanju, procesuiranju i kažnjavanju ratnih zločina.

7. Ovaj Zaključak objavit će se u »Narodnim novinama«.

Klasa: 004-01/11-04/02

Urbroj: 5030109-11-1

Zagreb, 8. travnja 2011.

Predsjednica
Jadranka Kosor, dipl. iur., v. r.

Ostalo, NN 43/2011-1021
## Pravilnik o utvrđivanju visine iznosa radi osiguranja javnih komisionara od odgovornosti

### NN 43/2011 (15.4.2011.), Pravilnik o utvrđivanju visine iznosa radi osiguranja javnih komisionara od odgovornosti

MINISTARSTVO PRAVOSUĐA

1024

Na temelju članka 198. stavka 1. Ovršnog zakona (»Narodne novine«, broj 139/10.) ministar pravosuđa donosi

PRAVILNIK

O UTVRĐIVANJU VISINE IZNOSA RADI OSIGURANJA JAVNIH KOMISIONARA OD ODGOVORNOSTI

Članak 1.

Ovim se Pravilnikom utvrđuje iznos radi osiguranja javnog komisionara od odgovornosti s obzirom na vrstu pokretnina za čiju je prodaju dobio dozvolu i očekivani promet.

Članak 2.

Javni je komisionar dužan osigurati se od odgovornosti prije početka obavljanja komisione djelatnosti (članak 198. Ovršnog zakona).

Članak 3.

Iznos osigurane svote u smislu članka 2. ovog Pravilnika ne može biti manji od 500.000.00 kn.

Članak 4.

Stupanjem na snagu ovoga Pravilnika prestaje važiti Pravilnik o utvrđivanju visine iznosa radi osiguranja javnih komisionara od odgovornosti (»Narodne novine«, broj 13/06.)

Članak 5.

Ovaj Pravilnik stupa na snagu 1. siječnja 2012. godine.

Klasa: 011-01/10-01/264

Urbroj: 514-03-01-03/1-11-7

Zagreb, 4. travnja 2011.

Ministar
Dražen Bošnjaković, v. r.

Pravilnik, NN 43/2011-1024
## Rješenje klasa: UP/I-115-01/11-04/06, urbroj: 526-08-03/2-11-4 od 7. travnja 2011. za Inspekt d.o.o. iz Peteranca

### NN 43/2011 (15.4.2011.), Rješenje klasa: UP/I-115-01/11-04/06, urbroj: 526-08-03/2-11-4 od 7. travnja 2011. za Inspekt d.o.o. iz Peteranca

MINISTARSTVO GOSPODARSTVA, RADA I PODUZETNIŠTVA

1026

Na zahtjev INSPEKT d.o.o. iz Peteranca, M. Gupca 141, OIB: 98827439306, a na temelju članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministarstvo gospodarstva, rada i poduzetništva donosi

RJEŠENJE

I.

INSPEKT d.o.o. iz Peteranca, M. Gupca 141, OIB: 98827439306, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/11-04/06

Urbroj: 526-08-03/2-11-4

Zagreb, 7. travnja 2011.

Ministar
mr. sc. Đuro Popijač, v. r.

Rješenje, NN 43/2011-1026
## Pravilnik o izmjenama i dopunama Pravilnika o primjeni Zakona o trošarinama što se odnosi na plinsko ulje obojano plavom bojom za namjene u poljoprivredi, ribolovu i akvakulturi

### NN 44/2011 (18.4.2011.), Pravilnik o izmjenama i dopunama Pravilnika o primjeni Zakona o trošarinama što se odnosi na plinsko ulje obojano plavom bojom za namjene u poljoprivredi, ribolovu i akvakulturi

MINISTARSTVO FINANCIJA

1031

Na temelju članka 77. stavka 6. i članka 92. stavka 6. Zakona o trošarinama (»Narodne novine«, broj 83/09.), uz prethodno mišljenje ministra poljoprivrede, ribarstva i ruralnog razvoja donosim

PRAVILNIK

O IZMJENAMA I DOPUNAMA PRAVILNIKA O PRIMJENI ZAKONA O TROŠARINAMA ŠTO SE ODNOSI NA PLINSKO ULJE OBOJANO PLAVOM BOJOM ZA NAMJENE U POLJOPRIVREDI, RIBOLOVU I AKVAKULTURI

Članak 1.

U Pravilniku o primjeni Zakona o trošarinama što se odnosi na plinsko ulje obojano plavom bojom za namjene u poljoprivredi, ribolovu i akvakulturi (»Narodne novine«, broj 1/10., 44/10., 65/10., 78/10., 131/10., 144/10. i 4/11.) u članku 7. stavak 3. mijenja se i glasi:

»(3) Pravo obračunato po površini i za stoku ostvaruje se:

– za voćnjake, vinograde, duhan i povrće u sustavu izravnih plaćanja u količini 300 litara po ha,

– za livade i pašnjake u sustavu izravnih plaćanja u količini 50 litara po ha,

– za ostale poljoprivredne površine u sustavu izravnih plaćanja u količini 150 litara po ha,

– za tovnu junad u sustavu izravnih plaćanja u količini 20 litara po grlu,

– za tovne svinje u sustavu izravnih plaćanja u količini 4 litre po grlu,

– za krmače u sustavu izravnih plaćanja u količini 40 litara po grlu,

– za mliječne krave u sustavu izravnih plaćanja u količini 130 litara po grlu,

– za krave dojilje i krave dojilje u ekstenzivnom uzgoju u sustavu izravnih plaćanja u količini 90 litara po grlu,

– za koze u sustavu izravnih plaćanja u količini 10 litara po grlu.«.

Članak 2.

U članku 9. iza stavka 1. dodaje se novi stavak 2. koji glasi:

»(2) Iznimno od stavka 1. ovoga članka podaci o odobrenoj količini plinskog ulja obojanog plavom bojom mogu se povećati za maksimalno 15% za potrebe potrošnje motora pomoćnog plovila upisanog u povlasticu za gospodarski ribolov.«.

Dosadašnji stavak 2. postaje stavak 3.

Dosadašnji stavak 3. koji postaje stavak 4. mijenja se i glasi:

»(4) Zahtjev za promjenom podataka o odobrenoj količini plinskog ulja obojanog plavom bojom može se podnijeti u razdoblju od 1. travnja do 1. lipnja te od 1. rujna do 1. studenoga tekuće godine.«.

Dosadašnji stavak 4. postaje stavak 5.

U dosadašnjem stavku 5. koji postaje stavak 6. brojke: » 4.« zamjenjuju se brojkama: » 5.«, a iza brojke 2. dodaju se riječi: » i 3.«.

Dosadašnji stavak 6. postaje stavak 7.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/2
Urbroj: 513-02-1750/1-11-38
Zagreb, 13. travnja 2011.

Ministrica financija
mr. sc. Martina Dalić, v. r.

Pravilnik, NN 44/2011-1031
## Pravilnik o visini nagrade odvjetniku određenom za branitelja po službenoj dužnosti

### NN 44/2011 (18.4.2011.), Pravilnik o visini nagrade odvjetniku određenom za branitelja po službenoj dužnosti

MINISTARSTVO PRAVOSUĐA

1033

Na osnovi članka 18. stavka 2. Zakona o odvjetništvu (»Narodne novine«, broj 9/94, 117/08, 50/09 i 75/09), Ministarstvo pravosuđa donosi

PRAVILNIK

O VISINI NAGRADE ODVJETNIKU ODREĐENOM ZA BRANITELJA PO SLUŽBENOJ DUŽNOSTI

Članak 1.

Nagrada za rad odvjetnika za obranu po službenoj dužnosti određuje se u visini od 50% od nagrade za rad koja bi mu pripadala za pojedine radnje u postupku po Tarifi o nagradama i naknadi troškova za rad odvjetnika (»Narodne novine«, broj 148/09).

Članak 2.

Stupanjem na snagu ovoga Pravilnika prestaje važiti Pravilnik o visini nagrade odvjetniku određenom za branitelja po službenoj dužnosti (»Narodne novine«, broj 3/05).

Članak 3.

Ovaj Pravilnik objavljuje se u »Narodnim novinama« i stupa na snagu 1. svibnja 2011. godine.

Klasa: 701-01/11-01/91
Urbroj: 514-02-02-11-1
Zagreb, 30. ožujka 2011.

Ministar
Dražen Bošnjaković, v. r.

Pravilnik, NN 44/2011-1033
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne sposobnosti zaštitara

### NN 44/2011 (18.4.2011.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne sposobnosti zaštitara

MINISTARSTVO ZDRAVSTVA I SOCIJALNE SKRBI

1035

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10, 12/11 i 34/11).

U točki I. iza rednog broja 75. dodaju se brojevi i riječi:

»76. Poliklinika za ortodonciju, stomatološku protetiku sa zubotehničkim laboratorijem i medicinu rada dr. Pavlić, Rijeka, Dolac 3.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1
Urbroj: 534-05-1-1/3-11-70
Zagreb, 4. travnja 2011.

Potpredsjednik Vlade i ministar zdravstva i socijalne skrbi
mr. Darko Milinović, dr. med., v. r.

Rješenje, NN 44/2011-1035
## Odluka o imenovanju zamjenika općinskog državnog odvjetnika u Općinskom državnom odvjetništvu u Splitu

### NN 44/2011 (18.4.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Splitu

DRŽAVNOODVJETNIČKO VIJEĆE

1037

Na temelju članka 152. Zakona o državnom odvjetništvu (»Narodne novine« 76/09, 153/09 i 116/10) Državnoodvjetničko vijeće na svojoj 107. sjednici održanoj 21. prosinca 2010. godine donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Splitu imenuje se ŽELJAN BRANICA, savjetnik u Općinskom državnom odvjetništvu u Splitu.

Broj: DOVO-104/10

Zagreb, 21. prosinca 2010.

Predsjednik
Državnoodvjetničkog vijeća
Darko Klier, v. r.

Odluka, NN 44/2011-1037
## Odluka o imenovanju zamjenice općinskog državnog odvjetnika u Općinskom državnom odvjetništvu u Splitu

### NN 44/2011 (18.4.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Splitu

DRŽAVNOODVJETNIČKO VIJEĆE

1038

Na temelju članka 152. Zakona o državnom odvjetništvu (»Narodne novine« 76/09, 153/09 i 116/10) Državnoodvjetničko vijeće na svojoj 107. sjednici održanoj 21. prosinca 2010. godine donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Splitu imenuje se JELENA MARAŠ, savjetnica u Općinskom državnom odvjetništvu u Splitu.

Broj: DOVO-102/10

Zagreb, 21. prosinca 2010.

Predsjednik
Državnoodvjetničkog vijeća
Darko Klier, v. r.

Odluka, NN 44/2011-1038
## Odluka o imenovanju zamjenice općinskog državnog odvjetnika u Općinskom državnom odvjetništvu u Rijeci

### NN 44/2011 (18.4.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Rijeci

DRŽAVNOODVJETNIČKO VIJEĆE

1039

Na temelju članka 152. Zakona o državnom odvjetništvu (»Narodne novine« 76/09, 153/09 i 116/10) Državnoodvjetničko vijeće na svojoj 107. sjednici održanoj 21. prosinca 2010. godine donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Rijeci imenuje se TAMARA TORIĆ, odvjetnica iz Rijeke.

Broj: DOVO-105/10

Zagreb, 21. prosinca 2010.

Predsjednik
Državnoodvjetničkog vijeća
Darko Klier, v. r.

Odluka, NN 44/2011-1039
## Odluka o imenovanju zamjenice Glavnog državnog odvjetnika Republike Hrvatske u Državnom odvjetništvu Republike Hrvatske

### NN 44/2011 (18.4.2011.), Odluka o imenovanju zamjenice Glavnog državnog odvjetnika Republike Hrvatske u Državnom odvjetništvu Republike Hrvatske

DRŽAVNOODVJETNIČKO VIJEĆE

1040

Na temelju članka 152. Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na svojoj 4. sjednici održanoj 7. travnja 2011. godine donijelo je

ODLUKU

Za zamjenicu Glavnog državnog odvjetnika Republike Hrvatske u Državnom odvjetništvu Republike Hrvatske imenuje se GORDANA TOMIĆ PALAVRŠIĆ, zamjenica županijskog državnog odvjetnika u Zagrebu.

Broj: DOVO-32/11

Zagreb, 7. travnja 2011.

Predsjednik
Državnoodvjetničkog vijeća
Josip Čule, v. r.

Odluka, NN 44/2011-1040
## Odluka o razrješenju zamjenika općinskog državnog odvjetnika u Općinskom državnom odvjetništvu u Splitu

### NN 44/2011 (18.4.2011.), Odluka o razrješenju zamjenika općinskog državnog odvjetnika u Općinskom državnom odvjetništvu u Splitu

DRŽAVNOODVJETNIČKO VIJEĆE

1041

Državnoodvjetničko vijeće na temelju članka 153. stavak 1., 2. i 3. u svezi članka 113. stavak 1. točka 1., te članka 176. stavak 2. Zakona o državnom odvjetništvu (»Narodne novine« broj 76/09, 153/09 i 116/10) odlučujući o zahtjevu za razrješenje PETRA BAČIĆA, na sjednici Vijeća održanoj 21. prosinca 2010. godine, donijelo je

ODLUKU

PETAR BAČIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Splitu s 1. veljače 2011. godine.

Broj: DOVO-106/1

Zagreb, 21. prosinca 2010.

Predsjednik
Državnoodvjetničkog vijeća
Darko Klier, v. r.

Odluka, NN 44/2011-1041
## Odluka o razrješenju zamjenika općinskog državnog odvjetnika u Općinskom državnom odvjetništvu u Koprivnici

### NN 44/2011 (18.4.2011.), Odluka o razrješenju zamjenika općinskog državnog odvjetnika u Općinskom državnom odvjetništvu u Koprivnici

DRŽAVNOODVJETNIČKO VIJEĆE

1042

Državnoodvjetničko vijeće na temelju članka 153. stavak 1., 2. i 3. u svezi članka 113. stavak 1. točka 1., te članka 176. stavak 2. Zakona o državnom odvjetništvu (»Narodne novine« broj 76/09, 153/09, 116/10 i 145/10) odlučujući o zahtjevu za razrješenje ZORANA ŠVACO, na sjednici Vijeća održanoj 4. ožujka 2011. godine, donijelo je

ODLUKU

ZORAN ŠVACO razrješava se dužnosti zamjenika općinskog državnog odvjetnika u Općinskom državnom odvjetništvu u Koprivnici s 28. ožujka 2011. godine.

Broj: DOVO-28/11

Zagreb, 4. ožujka 2011.

Predsjednik
Državnoodvjetničkog vijeća
Josip Čule, v. r.

Odluka, NN 44/2011-1042
## Indeks proizvođačkih cijena industrijskih proizvoda

### NN 44/2011 (18.4.2011.), Indeks proizvođačkih cijena industrijskih proizvoda

DRŽAVNI ZAVOD ZA STATISTIKU

1045

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U OŽUJKU 2011.

Indeks proizvođačkih cijena industrijskih proizvoda na domaćem tržištu u ožujku 2011. u odnosu na veljaču 2011. iznosi 101,1.

Klasa: 954-02/11-01/13
Urbroj: 555-06-04-03-11-03
Zagreb, 11. travnja 2011.

Ravnatelj
dr. sc. Ivan Kovač, v. r.

Ostalo, NN 44/2011-1045
## Zakon o izmjenama Zakona o izvlaštenju

### NN 45/2011 (20.4.2011.), Zakon o izmjenama Zakona o izvlaštenju

HRVATSKI SABOR

1048

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O IZVLAŠTENJU

Proglašavam Zakon o izmjenama Zakona o izvlaštenju, koji je Hrvatski sabor donio na sjednici 8. travnja 2011. godine.

Klasa: 011-01/11-01/53

Urbroj: 71-05-03/1-11-2

Zagreb, 12. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O IZVLAŠTENJU

Članak 1.

U Zakonu o izvlaštenju (»Narodne novine«, br. 9/94., 35/94., 112/00., 114/01. i 79/06.) u članku 9. stavku 1. riječi: »Skupštine Grada Zagreba« zamjenjuju se riječima: »Gradske skupštine Grada Zagreba«.

U stavku 2. riječi: »Skupština Grada Zagreba« zamjenjuju se riječima: »Gradska skupština Grada Zagreba«.

U stavku 4. riječi: »Odbora za prostorno uređenje i zaštitu okoliša i Odbora za gospodarstvo, razvoj i obnovu Hrvatskog sabora« zamjenjuju se riječima: »odbora Hrvatskog sabora u čijem je djelokrugu područje promicanja uređenja prostora u svrhu učinkovitijeg korištenja i odbora u čijem je djelokrugu područje usklađivanja i unapređivanja gospodarskog života«.

Članak 2.

U članku 22. stavci 1. i 2. brišu se.

Dosadašnji stavci 3. i 4. postaju stavci 1. i 2.

Članak 3.

Članak 26. briše se.

Članak 4.

U članku 30. stavku 1. riječ: »konačnosti« zamjenjuje se riječju: »izvršnosti«.

U stavku 3. riječ: »Konačno« zamjenjuje se riječju: »Izvršno«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 943-04/11-01/01

Zagreb, 8. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 45/2011-1048
## Zakon o izmjenama Zakona o obnovi

### NN 45/2011 (20.4.2011.), Zakon o izmjenama Zakona o obnovi

HRVATSKI SABOR

1049

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O OBNOVI

Proglašavam Zakon o izmjenama zakona o obnovi, koji je Hrvatski sabor donio na sjednici 8. travnja 2011. godine.

Klasa: 011-01/11-01/54

Urbroj: 71-05-03/1-11-2

Zagreb, 12. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O OBNOVI

Članak 1.

U Zakonu o obnovi (»Narodne novine«, br. 24/96., 54/96., 87/96., 57/00. i 38/09.) u članku 17. stavci 3. i 4. brišu se.

U dosadašnjem stavku 5., koji postaje stavak 3., riječi: »u roku od osam dana od dana dostave rješenja« brišu se.

U dosadašnjem stavku 6., koji postaje stavak 4., riječi: »(»Narodne novine«, br. 53/91.), ako ovim Zakonom nije drukčije određeno« brišu se.

Članak 2.

U cijelom tekstu Zakona o obnovi (»Narodne novine«, br. 24/96., 54/96., 87/96., 57/00. i 38/09.) riječi: »konačno rješenje« u odgovarajućem rodu, broju i padežu zamjenjuju se riječima: »izvršno rješenje« u odgovarajućem rodu, broju i padežu.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 361-08/11-01/01

Zagreb, 8. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 45/2011-1049
## ODLUKA O RAZRJEŠENJU ČLANA ODBORA ZA GOSPODARSTVO HRVATSKOGA SABORA

### NN 45/2011 (20.4.2011.), ODLUKA O RAZRJEŠENJU ČLANA ODBORA ZA GOSPODARSTVO HRVATSKOGA SABORA

HRVATSKI SABOR

1052

Na temelju članka 81. Ustava Republike Hrvatske i članka 68. Poslovnika Hrvatskoga sabora, Hrvatski sabor na sjednici 8. travnja 2011., donio je

ODLUKU

O RAZRJEŠENJU ČLANA ODBORA ZA GOSPODARSTVO HRVATSKOGA SABORA

Razrješuje se član Odbora za gospodarstvo Hrvatskoga sabora iz reda predstavnika Hrvatske udruge poslodavaca mr. sc. BERNARD JAKELIĆ.

Klasa: 021-13/11-07/09

Zagreb, 8. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 45/2011-1052
## Odluka o razrješenju članice Odbora za informiranje, informatizaciju i medije Hrvatskoga sabora

### NN 45/2011 (20.4.2011.), Odluka o razrješenju članice Odbora za informiranje, informatizaciju i medije Hrvatskoga sabora

HRVATSKI SABOR

1053

Na temelju članka 81. Ustava Republike Hrvatske i članka 99. Poslovnika Hrvatskoga sabora, Hrvatski sabor na sjednici 8. travnja 2011., donio je

ODLUKU

O RAZRJEŠENJU ČLANICE ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

Razrješuje se članica Odbora za informiranje, informatizaciju i medije Hrvatskoga sabora, iz znanosti, dr. sc. NADA ZGRABLJIĆ ROTAR, na osobni zahtjev.

Klasa: 021-13/11-07/13

Zagreb, 8. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 45/2011-1053
## Odluka o visini najniže mirovine hrvatskom branitelju iz Domovinskog rata za godinu 2011.

### NN 45/2011 (20.4.2011.), Odluka o visini najniže mirovine hrvatskom branitelju iz Domovinskog rata za godinu 2011.

HRVATSKI ZAVOD ZA MIROVINSKO OSIGURANJE

1058

Na temelju članka 31. stavka 4. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04., 92/05., 2/07., 107/07., 65/09. i 137/09.) i članka 19. točke 1. Statuta Hrvatskog zavoda za mirovinsko osiguranje (»Narodne novine«, broj 163/98. i 86/03.), Upravno vijeće Hrvatskog zavoda za mirovinsko osiguranje, na sjednici održanoj 15. ožujka 2011., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2011.

Članak 1.

Najniža mirovina hrvatskog branitelja iz Domovinskoga rata određuje se od 1. siječnja 2011. u svoti od 2.404,35 kn mjesečno.

Članak 2.

Mirovina u visini najniže mirovine, koja se priznaje hrvatskom branitelju iz Domovinskog rata kada ispuni uvjet godina života, a ne ispunjava uvjete mirovinskog staža za priznavanje prava na starosnu mirovinu, prema Zakonu o mirovinskom osiguranju (»Narodne novine«, broj 102/98., 127/00., 59/01., 109/01., 147/02., 117/03., 30/04., 177/04., 92/05., 79/07., 35/08., 40/09. i 121/10.) od 1. siječnja 2011. iznosi 2.404,35 kn mjesečno.

Članak 3.

Najniža mirovina HRVI iz Domovinskog rata kojemu je priznato pravo na mirovinu zbog profesionalne nesposobnosti za rad prema Zakonu o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04., 92/05., 2/07., 107/07., 65/09. i 137/09.) određuje se uz primjenu mirovinskog faktora iz članka 80. Zakona o mirovinskom osiguranju i od 1. siječnja 2011. iznosi 1.923,48 kn mjesečno.

Članak 4.

Najniža mirovina hrvatskom branitelju iz Domovinskog rata, korisniku starosne ili invalidske i obiteljske mirovine, članu obitelji nakon smrti hrvatskog branitelja, kojima je mirovina priznata prema Zakonu o mirovinskom osiguranju, određuje se uz primjenu polaznog faktora iz članka 78. i mirovinskog faktora iz članka 80. Zakona o mirovinskom osiguranju.

Članak 5.

Ova odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2011.

Klasa: 041-01-11-02/3

Urbroj: 341-99-01/01-11/4

Zagreb, 13. travnja 2011.

Predsjednik
Upravnog vijeća Hrvatskog zavoda za mirovinsko osiguranje
mr. sc. Niko Raič, v. r.

Odluka, NN 45/2011-1058
## Pravilnik o izmjeni Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda

### NN 46/2011 (22.4.2011.), Pravilnik o izmjeni Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda

MINISTARSTVO POLJOPRIVREDE, RIBARSTVA I RURALNOG RAZVOJA

1062

Na temelju članka 38. stavka 9. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« broj 84/08; 75/09; 20/10), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O OZNAKAMA IZVORNOSTI I OZNAKAMA ZEMLJOPISNOG PODRIJETLA POLJOPRIVREDNIH I PREHRAMBENIH PROIZVODA

Članak 1.

U Pravilniku o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« broj 88/09; 53/10) u članku 31. riječi »1. svibnja 2011. godine« zamjenjuju se riječima »31. prosinca 2011. godine«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/81

Urbroj: 525-13-2-0558/11-1

Zagreb, 14. travnja 2011.

Potpredsjednik Vlade Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

Pravilnik, NN 46/2011-1062
## Pravilnik o izmjeni Pravilnika o oznakama tradicionalnog ugleda poljoprivrednih i prehrambenih proizvoda

### NN 46/2011 (22.4.2011.), Pravilnik o izmjeni Pravilnika o oznakama tradicionalnog ugleda poljoprivrednih i prehrambenih proizvoda

MINISTARSTVO POLJOPRIVREDE, RIBARSTVA I RURALNOG RAZVOJA

1063

Na temelju članka 38. stavka 9. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« broj 84/08; 75/09; 20/10), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O OZNAKAMA TRADICIONALNOG UGLEDA POLJOPRIVREDNIH I PREHRAMBENIH PROIZVODA

Članak 1.

U Pravilniku o oznakama tradicionalnog ugleda poljoprivrednih i prehrambenih proizvoda (»Narodne novine« broj 82/09; 53/10) u članku 26. riječi »1. svibnja 2011. godine« zamjenjuju se riječima »31. prosinca 2011. godine«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/82

Urbroj: 525/11-1

Zagreb, 14. travnja 2011.

Potpredsjednik Vlade Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

Pravilnik, NN 46/2011-1063
## Pravilnik o obrascu potvrde o smrti

### NN 46/2011 (22.4.2011.), Pravilnik o obrascu potvrde o smrti

MINISTARSTVO ZDRAVSTVA I SOCIJALNE SKRBI

1068

Na temelju članka 53. stavka 3. Zakona o državnim maticama (»Narodne novine«, br. 96/93) ministar zdravstva i socijalne skrbi uz suglasnost ministra uprave donosi

PRAVILNIK

O OBRASCU POTVRDE O SMRTI

Članak 1.

Ovim se Pravilnikom propisuje obrazac potvrde o smrti, koja se podnosi prilikom prijavljivanja činjenice smrti.

Članak 2.

Obrazac potvrde o smrti sastavni je dio ovoga Pravilnika.

Članak 3.

Potvrda o smrti dostavlja se osobama i tijelima iz članka 21. Zakona o državnim maticama (»Narodne novine« broj 96/93) kao i osobama određenim posebnim propisom kojim se uređuje pregled umrlih osoba.

Članak 4.

Danom stupanja na snagu ovoga Pravilnika prestaje važiti Pravilnik o obrascu potvrde o smrti (»Narodne novine«, br. 112/93).

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-04/07

Urbroj: 534-07-11-11-3

Zagreb, 25. ožujka 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

[POTVRDA O SMRTI](dodatni/417264.pdf)

Pravilnik, NN 46/2011-1068
## Rješenje o određivanju Zavoda za integrativnu psihijatriju Klinike za psihijatriju Kliničkog bolničkog centra Zagreb "Referentnim centrom Ministarstva zdravstva i socijalne skrbi za afektivne poremećaje"

### NN 46/2011 (22.4.2011.), Rješenje o određivanju Zavoda za integrativnu psihijatriju Klinike za psihijatriju Kliničkog bolničkog centra Zagreb "Referentnim centrom Ministarstva zdravstva i socijalne skrbi za afektivne poremećaje"

MINISTARSTVO ZDRAVSTVA I SOCIJALNE SKRBI

1069

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10,139/10 i 22/11) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine« broj 47/09), donosi

RJEŠENJE

Zavod za biologijsku psihijatriju i Zavod za integrativnu psihijatriju Klinike za psihijatriju Kliničkog bolničkog centra Zagreb, određuju se »Referentnim centrom Ministarstva zdravstva i socijalne skrbi za afektivne poremećaje«.

Klasa UP/I-510-01/10-01/29

Urbroj: 534-07-1-2/5-11-12

Zagreb, 6. travnja 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med.

Rješenje, NN 46/2011-1069
## Indeks potrošačkih cijena u ožujku 2011.

### NN 46/2011 (22.4.2011.), Indeks potrošačkih cijena u ožujku 2011.

DRŽAVNI ZAVOD ZA STATISTIKU

1072

Državni zavod za statistiku objavljuje

INDEKS

POTROŠAČKIH CIJENA U OŽUJKU 2011.

Indeks potrošačkih cijena u ožujku 2011. u odnosu na veljaču 2011. iznosi 100,8.

Klasa: 957-04/11-01/9

Urbroj: 555-09-07-11-2

Zagreb, 14. travnja 2011.

Ravnatelj
dr. sc. Ivan Kovač, v. r.

Ostalo, NN 46/2011-1072
## Rješenje kojim se kreditnoj instituciji Erste&Steier­märkische Bank d.d. sa sjedištem u Rijeci na neodređeno vrijeme izdaje prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga

### NN 47/2011 (26.4.2011.), Rješenje kojim se kreditnoj instituciji Erste&Steier­märkische Bank d.d. sa sjedištem u Rijeci na neodređeno vrijeme izdaje prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga

HRVATSKA AGENCIJA ZA NADZOR FINANCIJSKIH USLUGA

1078

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 16. stavak 3. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, povodom zahtjeva kreditne institucije Erste&Steiermärkische Bank d.d. sa sjedištem u Rijeci, Jadranski trg 3a, za izdavanje prethodne suglasnosti o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga, sukladno Zakonu o tržištu kapitala, na sjednici održanoj 14. travnja 2011. godine, donijela je

RJEŠENJE

1. Kreditnoj instituciji Erste&Steiermärkische Bank d.d. sa sjedištem u Rijeci, Jadranski trg 3a, na neodređeno vrijeme izdaje se prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavak 1. točke 1. 2. i 5. i stavak 2. točke 2., 4. i 5. Zakona o tržištu kapitala, i to:

– zaprimanje i prijenos naloga u svezi jednog ili više financijskih instrumenata,

– izvršavanje naloga za račun klijenata,

– investicijsko savjetovanje,

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit,

– usluge deviznog poslovanja ako su vezane uz pružanje investicijskih usluga,

– investicijsko istraživanje i financijska analiza, kao i ostale preporuke koje se odnose na transakcije s financijskim instrumentima.

2. Prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti iz točke 1. izreke ovog rješenja odnosi se na sve financijske instrumente iz članka 3. stavak 1. točka 2. Zakona o tržištu kapitala.

3. Podaci iz točke 1. i 2. izreke ovog rješenja upisuju se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 93.

4. Izreka ovog rješenja objavit će se u »Narodnim novinama«.

Klasa: UP/I-451-04/10-03/07
Urbroj: 326-111-11-7
Zagreb, 14. travnja 2011.

Zamjenik predsjednika Uprave
Željko Kopčić, v. r.

Rješenje, NN 47/2011-1078